વીશાળ વીસ્તારને કારણે અલાસ્કામાં જંગલો અને અભયારણ્યો પુશ્કળ છે – અને એટલાજ વીવીધ અને સુંદર છે. અમેરીકાના નેશનલ પાર્કસને વીસ્તાર મુજવ ઉતરતાં ક્રમમા ગોઠવીએ તો પહેલા છ અલાસ્કામા છે (ડેથ વેલી, કેલીફોર્નીયાને બાદ કરતાં). આવા વીશાળ અલાઅસ્કામાં અમે માત્ર દક્ષીણના અમુક વીસ્તારની મુલાકાત લીધી. હકીકતમાં અમે આર્કટીક સર્કલની અંદરતો પહોંચ્યા જ નહતાં, જ્યાં છ મહીનાનો દીવસ અને છ મહીનાની રાત થાય છે. પરંતુ અમે જ્યાં હતા ત્યાં રાત્રે સાડા અગીયારની આસપાસ સુર્યાસ્ત થતો અને સવારે ચાર વાગ્યે સુર્યોદય થઈ જાય! અંધારુ લગભગ ત્રણેક કલાક જ રહે. કેવું સરસ! પણ શીયાળામા જ્યારે ત્રણેક કલાક જ અજવાળું રહેતુ હશે ત્યારે કેવો ત્રાસ થતો હશે? ક્યારેક વીચાર આવે છે કે રુતુઓ વગર આપણું જીવન કેવું કંટાળાજનક થઈ જાત! ખેર, અલાસ્કા પર પાછા ફરીએ…